kk be kk uk hbs_cyr kk ru kk kk kk ru kk ba kk ru ky kk kk hbs_cyr ru ru uk ru ru mk kk kk ba kk kk kk kk kk cv kk ru kk kk ru kk kk ru kk ru en en sv fr de de fr en fr kk ru kk kk kk kk kk en ba be ky kk kk kk kk kk en ru en kk kk en kk kk en kk en kk kk kk kk en kk kk kk kk en kk en kk en kk kk kk en kk kk kk kk kk en kk kk kk en kk en kk ky kk kk kk kk kk kk kk kk ky kk kk kk kk en kk kk kk en kk kk kk kk kk kk kk kk kk en ru kk kk en kk tt kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk en en en kk en ba kk kk kk kk en kk kk kk kk kk kk kk kk kk kk kk kk kk kk kk kk kk kk kk kk kk kk en kk kk kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk be kk kk kk kk en kk en kk kk kk kk kk kk kk en kk kk kk kk en kk kk kk kk kk kk kk kk kk kk en ru kk kk kk kk en ru en kk kk kk kk kk kk en en en en en en ru ru ru kk kk kk kk kk kk ba kk ba kk ba kk kk kk ky uk kk kk kk ru kk kk kk kk bg kk ru kk ru ru kk kk kk kk ru kk kk kk ru ru kk kk ru kk ru
отра мектептің саз пәні мұғалімі.
Ел тәуелсіздігінің 25 жылдығына арналған тарихи-әдеби салтанат.
Пай, пай, пай! Киелі жеткен жер!
Сал сері жырларын төккен жер,
1-жүргізуші: Ассалаумағалекум асқаралы елдің алқалы әлеуметі!
2-жүргізуші: Армысыздар ардақты ұстаздар, оқушылар!
1-ж:Баршаңызды, сіздер арқылы бүкіл Қазақстан халқын, қайта туған мемлекетіміздің Тәуелсіздік мерекесімен шын жүректен құттықтаймыз!
2-ж:Осынау Ұлыстың ұлы күні-ет жүрегі Отан деп соққан әрбір азаматтың қасиетті мерекесі, еліміздің ең басты тойы.
Қазағым, қайсарлығың ғажап дер ем.
2-ж:Қалса да қайда жерің, қайда көлің,
Қайқайып хақ жолынан таймап едің.
Айырылып күндіз күлкі, түнде ұйқыдан,
Күткенің осы еді ғой, Қайран елім!
2-ж:Алайда Тәуелсіздің бабалардың қанымен тағдырдың талайлы тауқыметімен келді.
Жүргізуші: Қасиетті қазақ елі...Киелі қазақ жері. Алтайдан Атырауға дейінгі ұлан байтақ даланы мекендеген ата-бабаларымыздың жүріп өткен жолына үңілсек талай-талай тарихқа куә боламыз. Бірде шатты, бірде көңілді мұң басады...
Сонау 15 ғасырда Әбілхайыр хандығынан қазақ ру-тайпаларын бастап, бөлініп шыққан Керей мен Жәнібек жаңа мемлекеттің іргетасын қалады. Бұл жаңа мемлекет-Қазақ хандығы болатын. Тек өзіне ғана тән әдет-ғұрпы, салт-санасы, билік жүйесі қалыптаса бастаған елде мамыражай тірлікте, ездікті жаншыған ерлікте, биік рух пен асқақ арман да болды. Ел тәуелсіз болды. Осынау сара жолды 15-18 ғасырларда Есім хан, Қасым хан, Әз Тәуке, Әбілхайыр хандар жалғастырды, ел тізгінін ұстады.
Жо-жоқ! Үміт үзілмек емес! Ел үмітін ақтар ерлер атқа қонды. Абылайдың ақ туының астында басын қосқан үш жүздің баласы Батыр Баяндай, Бөгенбайдай,
Наурызбайдай, Райымбектей батырлардың ерлігіне сүйінді. Қазақ халқының айы оңынан туып, берекелі ел болды. Төле, Қазбек, Әйтекедей билері тентегін тезге салды.
Біз қазақ деген мал баққан елміз, бірақ ешкімге соқтықпай, жай жатқан елміз. Елімізден құт-береке қашпасын деп, жеріміздің шетін жау баспасын деп, найзаға үкі таққан елміз, ешбір дұшпанға басындырмаған елміз, дәмі-тұзын ақтай білген елміз, асқақтаған хан болса, хан ордасын таптай білген елміз. Атадан ұл туса, құл боламын деп тумайды, анадан қыз туса, күң боламын деп тумайды. Ұл мен қызды қаматып отыра алмайтын елміз.
Жүргізуші: Ұлан-байтақ жер, созыла көшкен ел. Тұс-тұстан анталаған жау, көрші алпауыт елдер: шығысы-Қытай, батысы-Ресей. Қазақ халқы амалсыздан 18 ғасырдың соңғы шерегінен бастап Ресей патшалығының қол астына кіре бастады.Қорғандар, бекіністер салына бастады. Хандық, билік жойылып, елді басқарудың жаңа жүйесі орнады. Ұлыққа жаққан би болды, ел берекесі қашты. Бағынышты елдің рухы түсті. Бірақ намысы биік, арманы асқақ қазақтың Махамбет, Сырым, Кенесары сынды батырлары атқа қонып, қол жинады. Ел жоғын жоқтап, тәуелсіздік жолында күресті. Елді ерлік пен елдікке шақырды.
Оқушы: Махамбет «Желп желп еткен ала ту»
Желп-желп еткен ала ту,
Жиырып алар күн қайда?
Орма мылтық тарс ұрып,
Жауға аттанар күн қайда?
Баптап мінер күн қайда?
Батасын алып, дім татып,
Жауырынына найза қолға алып,
Жау тоқтатар күн қайда?
1917 жыл патша өкіметі құлап, Кеңес өкіметі орнағанда қазақ елі 15 одақтас республиканың біріне айналды. Бір орталыққа бағынып, басқарылған елде орыстандыру саясаты үстем болып, ұлт қазақ ұлты өз болмыс-бітімімен айырыла бастады. «Оян,қазақ» деп ұрандатқан А Байтұрсынов, Ә Бөкейханов,
М Дулатов, М Жұмабаев сынды алаш ардақтылары «халық жауы» деп айыпталып, атылып кетті.
Күш кеміді, айбынды ту құлады,
Кеше батыр бүгін қорқақ бұғады.
Ерікке ұмтылған ұшқыр жаны кісенде
Қан суынған, жүрек солғын соғады.
Қыран құстың қос қанаты қырқылды,
Күндей күшті, күркіреген ел тынды.
Асқар Алтай-алтын ана есте жоқ,
Батыр, хандар-асқан жандар ұмтылды.
Жүргізуші:Отаршылдықтың қамытын киген ұлт осылайша күңіренді. Бойда қызу қаны бар, жанынан ары биік қазақтың ұл-қызы ел басына күн туған
1941-45 жылдары Ұлы Отан соғысында ерлікпен күресті. Б Момышұлы, Т Тоқтаров,Т Бигелдинов, Р Қошқарбаев, Әлия мен Маншүктер қазақ деген халықтың даңқын асырды.
Хор: Соғыстан қайтқан солдаттар
Көрініс: «Соғыстан қайтқан солдаттар» «Қайран менің жүрегім»
Жүргізуші:Жеңіс тойын тойлап, шатыққа кенелгенмен қазақ халқы өз елінде өгей ұлдың күнін кешті. Қазақ мектептерінің саны азайып, қазақ тілінің мәртебесі төмендеді, ұлттық құндылықтар мен ата-баба дәстүрінен ұрпақ қол үзе бастады. Дәл осы кезеңде 1986 жылы желтоқсанда бойында қазақтың асқақ рухы мен биік мұратты мақсаты бар қазақ жастары көтеріліске шықты. Қайрат, Ләззат, Сәбилармен алаңға шыққан қазақ жастарының жалынын, ерік-жігерін, ар-намысын еш күш тоқтата алмасы анық еді. Олар қайсар халықтың мызғымас, қайтпас батырлығын көрсетті. Мұқалмасын жігерің мен қайратың, басылмасын өр намысың, қазағым!!!
Көрініс: Қайрат қабірі басында ( «Қайран менің жүрегім»)
Лаула, лаула, Желтоқсанның мұзға жаққан алауы!
Әр дәуірдің еркіне сай нарқы өзгерген алтынның,
Айналайын алтын әнім, жас өркені халқымның.
Желтоқсанда шындық жырын шырқаймын деп шарқ ұрдың,
Желтоқсанда егеменді ел болсақ деп талпындың.
Кеудеңде әлі сызы жатыр сол кездегі салқынның,
Айналайын, айналайын жас өркені халқымның!
Ерте айтылды, сондықтан да келте айтылдыбұл әнің,
Уақытыңның талабына дөп келсе де ұраның,
Уақытыңның әділетсіз соққысынан құладың.
«Нашақор» деп, «масүнем» деп айыпталдың, ұланым.
Саған жапқан сол жаланы естіп үнсіз тұрғанша,
Керең болып қалмады екен неге менің құлағым.
Айналайын, айналайын, жас қайратым, қыраным!
Темір қолдар қуатты еді алқымыңды қаусырған,
Намысыңды жықпай өттің нәубет, дүлей маусымнан.
Жасып қалған шақтарымды жігер алдым бойыма,
Түрме торын жарып шыққан сенің қайсар даусыңнан.
Жә, не деген нүктесі көп, бүкпесі көп өмір ең...
Төрт жыл өтті шындық күліп шыққанынша көгінен.
Оқ бойы озып тұрыпсың ау сол аумалы кезеңде ақ,
Пышаққа сап бола алмайтын әкімдердің көбінен.
Өсер ұлдың қай сәтте де бірлік болмақ қалауы,
Лаула, лаула, Желтоқсанның мұзға жаққан алауы!
Өздеріндей ер намысты жас өркені бар елдің,
Ешқашанда еңкеюге тиісті емес жалауы!
Жүргізуші: Қазақтың азаттық пен тәуелсіздік жолындағы соңғы қасіреті Желтоқсан көтерілісімен аяқталды. Баһадүр бабалар мен арда ұлдардың арманы болған Тәуелсіздігіміздің мерейі үстем болғай!
ІІ бөлім Тәуелсіздік тірегім
1-ж: Ардақты ағайын, Тәуелсіздік-қасиетті сөз, қастерлі ұғым..
2-ж: Ұлттық тілдің, дәстүрдің, салт-сананың мызғымас тірегі де-Тәуелсіздік.
1-ж: Тәуелсіздік-азаттықтың алтын діңгегі, ұлттық өрлеудің ұлы күші.
2-ж: Ендеше ұлт теңдігі, тәуелсіздігіміздің 25 жылдығы құтты болсын!!!
Тәтті үміті халқымның сан ғасырғы.
Көк байрақты, кемеңгер кемел ойлы,
Жүректерге үміт боп жағылғансың
Сусып барып қайтадан табылғансың.
Алты алаштың көгіне шарықтаған.
Көптен күткен халқымның сәбиісің
Әлдилеген құшақта алып далам.
Тұғырыңды шыңдағы таныт маған
Көк байрағым, желбіре, шабыттанам!
Айқара ашқан тұманды ел түндігін,
Азаттық пен арайлы көркім бүгін!
Ынтымағы жарасқан әз халқыммен,
Жаса мәңгі жасампаз Еркіндігім!
Жаса мәңгі жасампаз Еркіндігім!
1-ж:Тәуелсіз ел, қарқынды даму, экономикалық өрлеу, татулық пен бірлік, биік рух пен асқақ арман-бүгінгі Қазақстанның жарқын бейнесі.
2-ж:Жиырма бес жыл ішінде егемен еліміздің ел ауқаты көтерілді, төл мәдениетіміз бен мемлекеттік тілді жаңғырту ісінде қыруар жұмыстар атқарылды. Жас мемлекет тарихында алтын әріппен жазылатын ұлы оқиғалар орын алды.
1-ж:Сөз жоқ, ел өркендеуіне тәуелсіз Қазақстанның тұңғыш президенті Н.Ә.Назарбаевтың ел басшысы ретіндегі қажыр қайраты мен ел ісіне бел шеше кіріскен зор жауапкершілігін танытады.
2-ж:Н.Назарбаев әлемнің аса ірі мемлекет басшылары мойындаған қазақ мемлекетінің ең алғашқы басшысы, дүние жүзіне әйгілі саясаткерлердің бірі. Ол ел басқару ісінде халқымыздың ғасырлар бойы жинаған бай тәжірибесі мен әлемдік тәжірибені тал бойына тоғыстырған алымды да алғыр басшы.
Еркіндікті аңсады қазақ халқы,
Күтті алдан атарын бақыт таңы.
Тәуелсіздік жолында талай ерлер,
Күресті азаттықтың боп қырағы.
Алтын дәні маржандай шалқыған жер,
Атағы асқақтаған қадірлі ел.
Тәуелсіздік елім менің, ертеңім,
Шын жүректен үнің сырын шертеді.
Гүлдене бер, көркейе бер, жасай бер!
Саған ұлың ақ тілегін тіледі.
О Отан, туған Отан, Қазақстан!
Дүниеде не бар екен сенен асқан.
Еркелеп көсілуім сенің арқан.
Жол тартып, Алматыдай бас қаламнан,
Сөзінен Елбасының бастау алған
Бейне бір ертегідей таңғажайып,
Сан құрылыс бой көтерді Астанадан.
Бүгінгі Астананың нұры қандай,
Көгінде желбіреген туы қандай.
Еуропаның төрінде билік айттық,
Көрсеттік бейбіт жолды ұғынардай.
Жыл сайын табыс қоссын табысына
Әр қазақ берік болсын намысына.
Нұрсұлтан Назарбаев бастай берсін,
Нұрлы жол, Нұрлы заман бағытына.
Он алтыншы желтоқсан-Тәуелсіздік алған күн,
Еліміздің басына бақыт құсы қонған күн.
Құтты болсын береке, бүгінгі күн мерекең,
Шаңырағың шайқалмай, мықты болсын керегең!!!
·ХОР: «Тәуелсіз ел ұраны»
1-ж:Ұлттың ұлы қаруы-тіл. Сөзі жоғалған жұрттың өзі де жоғалатынын ХХ ғасыр басында ұлт көсемі А.Байтұрсынов қатаң ескерткен. Бүгінгі тәуелсіз ел Қазақстанда қазақ тілінің бірлігінің факторы және Тәуелсіздіктің символы ретінде мемлекеттік тілдің ерекше маңызын атап өтіп, біз қазақ тілінде сөйлеу қалауы әрбір Қазақстандыққа табиғи нәрсе болуы үшін бәрін істеуге тиіспіз деп көрсетті.
2-ж:Демек, қазақ тілінің мәртебесі өсе беруі қоғамдық өміріміздің бар саласына батыл қолданысқа ие болады. Жұлдызың биік болсын, ана тілі- қазақ тілі!
Тілім болса, болады қолда күшім.
Тіл болмаса қалайша орындалар,
Ана тілім-алдағы жарық күнім
Төбем көкке жеткендей қуанамын,
Тілімнің құдіретін танып бүгін.
О,менің қасиетті ана тілім,
Жебей гөр, астына алып қанатының.
Қазақ деген бойымда қаным барда,
Өзінсін көтеретін дара туым.
·Ән «Қазақтай ел қайда»
1-ж:Тәуелсіздік-барлық қазақстандықтар үшін аса қасиетті құндылық. Егемен ел, тәуелсіз Қазақстан-туымен тұғырлы, Елтаңбасымен еңселі, Әнұранымен айбатты.
2-ж:Татулық пен тұрақтылықтың тал бесігіне айналып, төрткүл дүние түгел мойындаған Қазақстанның елі-егемен, халқы-рухты!
1-ж:Тәуелсіздікті қорғау-ұлттық ұйытқысын сақтау, ел шетіне жау жуытпай, халқының бақыты үшін күресу, елінің өркендеуіне үлесінді қосу-саған міндет, жас ұрпақ!
2-ж:Ата-баба аманатын, Ел сенімін ақтайық, Достар! Ел ертеңі біздің қолымызда. Келешек ғаламат, келешек салауат.
1-ж:Өр рухты қазағымның Жастарының мерейі үстем болсын!
Ән: « Мой Казахстан»
1-жүргізуші:Қазақ жері қандай кең, шексіз болса, халқы да кеңпейілді, көңілі-данадай дархан, барша адам баласын бауырына басқан мейірімді Анадай. Қазақстан-татулық пен келісім мекені.
2-жүргізуші:Еліміздің жетістіктерінің басты негізгі бейбітшілік, этносаралық және конфесияаралық келісім, патриотизм және ел бірлігі.
1-ж:Бірліксіз ел тозады, Білікті ел озады дейтін халық даналығының шындығына бүгінде бәріміздің көзіміз жетіп отыр
Жасасын достық мекені Қазақстан!!!
2-ж:Тәуелсіздіктің 25 жылдығы-ел тарихының жарқын беті! Тәуелсіздік тойы, тағы да құтты болсын!
1-ж:Егемен еліме баянды бақ дарысын! Мерейің үстем болсын, Қазақ елі!
1-2ж:Жасай бер, жаса, Тәуелсіз елім!
1-ж:Бағаналы орда, бақыт мекені Қазақ елі жасасын!
2-ж:Тәуелсіздігің құтты болсын Қазақстан!
скачать dle 10.5фильмы бесплатно
Қош келдің , әз Наурыз!
Қазақ тілі мен әдебиеті
«ХХІ - ғасыр көшбасшысы» (білім сайысы)
"Қазақ хандығы тұсындағы жыраулық мектеп тарихындағы этнопедагогикалық ой-толғаулар»
Ондық бөлшектерді азайтуға есептер шығару.
« Деление на десятичную дробь»
Жыры – інжу рухы биік Жұбан аға!
Орта және қысқа мерзімді жоспарлаудың тиімділігі
Сайт сізге ұнай ма?
Атмосфера Жердің ауа қабаты, ауа қабаты, ауа, оның құрамы
ҰБТ-ҒА ОҚУШЫЛАРДЫ ДАЙЫНДАУДЫҢ ТИІМДІ ӘДІС - ТӘСІЛДЕРІ
Сайт әкімшілігінің рұқсатынсыз материалдарды басқа ақпараттық құралдарында жариялауға тиым салынады. Республикалық танымдық ұстаздар сайты сіздерге әрқашан сапалы материалдар ұсынады. Эл.почта: ustazuni.kz@mail.ru Барлық құқық сақталған 2017 © ustazuni.kz
8 сынып, about professions, Health and body care, «Тіл мәртебесі - ел мәртебесі», БИОЛОГИЯ, Есеп, Жай бөлшектерге амалдар қолдану, Живопись, Менің достарым, Рационал сандарды көбейту., Тарих, Тақырыбы:Дүниежүзілік мұхит суы, Түрлері, ашық сабақ, ағза, бастауыш сыныптарына ана тілі сабағының жоспары, бастауыш сынып, бу, география, коучинг-сессия, кіші аяқ добы, математика, мақтау қағазы, озып көр, орта мерзімді жоспар, сабақ жоспары, салмақсыздық, тағам әзірлеу, топтық жұмыс, физика, футбол, Қазақ тілі, қазақ тілі 5 сынып лексика, қан жасушалары, қмж, қысқа мерзімді жоспар, ҰБТ, әдебиет, әдептілік, әрі талантты оқушылармен жұмыс жүргізу жүйесі
Сайт әкімшілігінің рұқсатынсыз материалдарды басқа ақпараттық құралдарында жариялауға тиым салынады. Республикалық танымдық ұстаздар сайты сіздерге әрқашан сапалы материалдар ұсынады. Барлық құқық сақталған 2017 © ustazuni.kz
Разработка сайтов WebQaz.kz в Казахстане